Fargo (filma)

Fargo 1996an Joel Coen eta Ethan Coen anaiek zuzendu, ekoiztu eta idatzitako filma bat da. Protagonista nagusiak Frances McDormand, William H. Macy, Steve Buscemi, Harve Presnell eta Peter Stormare izan ziren. Filmak izenburua AEBko Ipar Dakota estatuko izen bereko Fargo hiriari zor dio, nahiz eta filmaren zati handiena Minnesota estatuan girotua egon.

Bestalde, filma zazpi Oscar Sarietarako izendatua egon zen, azkenik bi irabazi zituelarik: Jatorrizko gidoi onenaren Oscar Saria eta Emakumezko aktore onenaren Oscar saria (Frances McDormand). BAFTA saria ere irabazi zuen, bai eta Canneseko Zinemaldiko zuzendari onenaren saria ere. 2006an National Film Registre filma bildumaren barnean erregistratua izan zen.

 Argumentua 

1987ko negua, Minneapolis. Jerry Lundegaard-ek (William H. Macy) dirua nola edo hala lortu beharrean da, horretarako bere emaztea bahitu eta Ipar Dakotako Fargo hirian harengatik erreskatea eskatuko duten bi gizon (Steve Buscemi eta Peter Stormare) kontratatuko ditu. Erreskatea Jerryren aitaginarrebari eskatuko diote, bere dirua edonor baino gehiago maite duen aberatsa (Harve Presnell). Helburua bahiketarengatik lortutako dirua Jerry eta bi bahitzaileen artean banatzearena da. Halere, gauzak ez zaizkie uste adina ongi aterako, tartean polizia bat eta bi pertsona hilik suetzatzen baitira. Marge Gunderson (Frances McDormand) kasu hau ikertu eta konpontzeko ardura duen polizia buruzagia da. Poliziak bere lana egin eta ikertzen dabilen einean, Jerryk arazo berriei aurre egin beharko die, tartean hark kontratatutako bahitzaileen mehatsuei aurre egitea.

 Aktoreak 
 Frances McDormand: Marge Gunderson
 William H. Macy: Jerry Lundegaard
 Steve Buscemi: Carl Showalter
 Harve Presnell: Wade Gustafson
 Peter Stormare: Gaear Grimsrud
 John Carroll Lynch: Norm Gunderson
 Kristin Rudrüd: Jean Lundegaard

 Kanpo estekak 
 Fargo filmaren IMDBko fitxa irakurgai 

Kategoria:Coen anaiek zuzendutako filmak
Kategoria:Jatorrizko gidoi onenaren Oscar Saria irabazi duten filmak
Kategoria:Emakumezko aktore onenaren Oscar Saria irabazi duten filmak
Kategoria:Ameriketako Estatu Batuetako filmak
Kategoria:Bahiketei buruzko filmak
Kategoria:Minnesotan girotutako filmak
Kategoria:Ipar Dakotan girotutako filmak
Kategoria:Kultuzko filmak
Kategoria:1996ko filmak
Kategoria:BAFTA film saridunak
Kategoria:Zuzendari Onenaren BAFTA saria duten filmak
Kategoria:Film satirikoak
Kategoria:Fargo (telesaila)